
Da li je zabranjeno natjecanje u dizanju tegova čisto iz razonode i bez uloga?


* 
* 
* 
* 
* 
* 
* 

 
Da li je zabranjeno natjecanje u dizanju tegova čisto iz razonode i bez uloga?

Koliko mi je poznato, ne postoji argument koji zabranjuje ovakvu vrstu natjecanja, ona je dopuštena u osnovi. Amir b. Sa‘d b. Ebu Vekkas govorio je: “Poslanik, ﷺ, prošao je pored ljudi koji su se natjecali u dizanju kamena, pa je rekao: *’Smatrate li da je snaga u dizanju kamenja? Snaga je u tome kada se neko rasrdi pa pobijedi svoju srdžbu.’*” (Ibn Mubarek, u djelu *Ez-Zuhd*, 1/581, i Bejheki, u djelu *Šuabul-iman*, 6/306. Lanac prenosilaca ovog predanja ispravan je, ali je predanje mursel jer Amir nije doživio Poslanika, ﷺ.)  

Kada je oslijepio, Ibn Abbas, radijallahu anhu, prošao je pored ljudi koji su dizali kamenje provjeravajući ko je snažniji, i nije ih ukorio. (Mamer b. Rašid, u djelu *El-Džamia*, 11/444, i Ibn Mubarek, 1/120, sa ispravnim lancem prenosilaca.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


